एट चिह्न
ऐट चिह्न (@) या ऐट प्रतीक, जिसे हिन्दी में भी अंग्रेजी के समान ही 'ऐट' पुकारा जाता है, औपचारिक रूप से लेखांकन और वाणिज्यिक चालान में प्रयुक्त होने वाला एक संकेताक्षर है जिसका अर्थ "की दर पर" होता है (उदा; 5 गेदें @ 5= 25)। हाल के वर्षों में इसका अर्थ "पर स्थित" का द्योतक भी हो गया है, विशेष रूप से ईमेल पतों में। सामाजिक वेबसाइटों जैसे कि ट्विटर और फेसबुक पर इसे सदस्यनाम के एक उपसर्ग (उदा; @ सदस्यनाम) के रूप में एक कड़ी, संबंध या किसी अप्रत्यक्ष संदर्भ को निरूपित करने में प्रयोग किया जाता है।